b'\n_START_ARTICLE_\nSteen S\xc3\xb8ndergaard Jensen\n_START_PARAGRAPH_\nSteen S\xc3\xb8ndergaard Jensen (f\xc3\xb8dt 25. juli 1937 i K\xc3\xb8benhavn) er en pensioneret dansk officer._NEWLINE_Steen S\xc3\xb8ndergaard Jensen gennemgik fra 1960 til 1973 uddannelsen p\xc3\xa5 H\xc3\xa6rens Officersskole og gjorde i de f\xc3\xb8lgende \xc3\xa5r tjeneste i ind- og udland - blandt andet S\xc3\xb8nderjyske Artilleriregiment, i Forsvarsministeriet, ved den danske NATO-delegation, N\xc3\xb8rrejyske Artilleriregiment og p\xc3\xa5 Forsvarsakademiet. Fra 1984 til 1986 var Jensen, udn\xc3\xa6vnt til major, Forsvarets repr\xc3\xa6sentant i formandskabet i Det Sikkerheds- og Nedrustningspolitiske Udvalg._NEWLINE_Efter tre \xc3\xa5r som stabschef ved 1. Sj\xc3\xa6llandske Brigade blev han oberst i 1989 og forsvarsattach\xc3\xa9 ved de danske ambassader i Bonn og Haag._NEWLINE_Han endte i 1997 sin 37 \xc3\xa5r lange karriere i det danske forsvar p\xc3\xa5 posten som stabschef i Hjemmev\xc3\xa6rnet. De n\xc3\xa6stf\xc3\xb8lgende to \xc3\xa5r var han specialkonsulent i Atlantsammenslutningen og derp\xc3\xa5 generalsekret\xc3\xa6r og siden seniorkonsulent i Folk & Forsvar samt 1998-2001 pr\xc3\xa6sident for De danske Feltartilleriforeninger._NEWLINE_Steen S\xc3\xb8ndergaard Jensen var fra 2000 til 2010 formand for bestyrelsen i Samr\xc3\xa5dets Boligselskab og fra 2004 til 2010 tillige formand for bestyrelsen for Dronning Louise Stiftelse.'